PATVIRTINTA

Klaipėdos lopšelio-darželio ,,Traukinukas“ direktoriaus 2020 m. gruodžio 23 d. įsakymu Nr. V-70

PRITARTA

Klaipėdos lopšelio-darželio „Traukinukas“ Įstaigos tarybos 2020 m. gruodžio 23 d. protokoliniu nutarimu (protokolas Nr. V7-6)

Klaipėdos lopšelio-darželio „Traukinukas“ Darbo tarybos 2020 m.

gruodžio 23 d. protokoliniu nutarimu

(protokolas Nr. P3-3)

# KLAIPĖDOS LOPŠELIO-DARŽELIO ,,TRAUKINUKAS“ DARBUOTOJŲ ETIKOS KODEKSAS

**I. SKYRIUS**

**BENDROSIOS NUOSTATOS**

1. Darbuotojų etikos kodeksas (toliau – Kodeksas) – tai dokumentas, lopšelyje-darželyje

„Traukinukas“ (toliau – Lopšelis-darželis) apibrėžiantis pagrindines profesinės etikos normas, reguliuojančias mokytojų ir jų ugdytinių santykius, įtvirtina administracijos, pedagogų, specialistų, ir kitų darbuotojų (toliau – bendruomenė) dalykinio elgesio nuostatas, reglamentuoja svarbiausias vengtino elgesio normas, kurių tiesiogiai nenustato Lietuvos Respublikos teisės aktai, darbo sutartys ir vidaus tvarkos dokumentai.

1. Kodeksas padeda darbuotojams suprasti etiško elgesio problemas, kurios gali kilti darbinėje veikloje, tarpusavio santykiuose, ir padėtų jas spręsti.
2. Kodeksas papildo darbuotojų teisių, pareigų, atsakomybės nuostatas, kurios yra reglamentuotos LR Švietimo įstatyme, Klaipėdos lopšelio-darželio ,,Traukinukas“ nuostatuose, darbo tvarkos taisyklėse ir kituose norminiuose aktuose.

# II. SKYRIUS

# PAGRINDINĖS SĄVOKOS

1. **Etika** – tai asmens elgesį ir veiksmus sąlygojanti vertybių visuma.
2. **Moralė** – tai žmonių elgesį reguliuojančios normos ir principai.
3. **Mokytojų etika** – dora, pareigingumu, atsakingumu, kūrybingumu, sąžiningumu, teisingumu, žmoniškumu, objektyvumu grindžiami tarpusavio ir darbo santykiai, nepriekaištingas etinės elgsenos laikymasis viešame gyvenime.
4. **Etikos normų pažeidimas** – poelgis, veiksmas, elgesys darbe, visuomenėje, tarpusavio bendravime, sukeliantis prieštaringus bendradarbių vertinimus, pasireiškiančius priimtų etikos kodekse dorovinės elgsenos normų nepaisymu, ignoravimu ar pažeidimu, kuris blogina bendruomenės mikroklimatą, trikdo darbinę nuotaiką ir darbo ritmą.
5. **Etikos problema** – netinkamai padarytas sprendimas ar atliktas veiksmas, pažeidžiantis etikos normas.
6. **Etiškas sprendimas** – tai geras, teisingas, visuomenės daugumos puoselėjamoms vertybėms neprieštaraujantis sprendimas.
7. **Interesų konfliktas** – situacija, kai darbuotojas atlikdamas savo pareigas vykdo pavedimus ir priima sprendimus, susijusius su jo privačiais interesais.
8. **Privatus darbuotojo interesas** – turtinis arba neturtinis darbuotojo suinteresuotumas.
9. **Kompetencija** – funkcinis gebėjimas adekvačiai atlikti tam tikrą veiklą, turėti jai pakankamai žinių, įgūdžių, energijos.
10. **Vertybė** – idėjos ir įsitikinimai, formuojantys, skatinantys žmogaus būvį ar elgseną.
11. **Tolerancija** – pakantus gerbimas kitos nuomonės, požiūrių, įsitikinimų, tikėjimo.

# III. SKYRIUS

# MOKYTOJŲ ETIKOS KODEKSO TIKSLAI IR UŽDAVINIAI

1. Kodekso paskirtis – nubrėžti tolerancijos ribas mokytojų, ugdytinių ir jų tėvų tarpusavio santykiuose, išryškinti mokytojų etikos požiūriu vengtiną elgesį.
2. Nustatant Lopšelio-darželio bendruomenės tarnybinio, profesinio bei visuomeninio elgesio taisykles siekti, kad atskiro mokytojo, personalo darbuotojo, ugdytinio veikla keltų asmens bei mokyklos garbę, būtų naudinga visuomenei ir valstybei.
3. Apsaugoti mokytojus, personalą, ugdytinius nuo veiksmų, galinčių pakenkti asmens bei Lopšelio-darželio bendruomenės autoritetui.
4. Užtikrinti, kad visų Lopšelio-darželio bendruomenės narių tarpusavio santykiai būtų pagrįsti tolerancijos ir pagarbos vienų kitiems principais.

# IV. SKYRIUS

# PAGRINDINIAI ETIKOS KODEKSO PRINCIPAI IR REIKALAVIMAI

1. Bendruomenės narių santykiuose viešumas, draugiškumas ir geranoriškumas yra vieni svarbiausių Lopšelio-darželio bendruomenės nario etikos principų.
2. Lopšelio-darželio bendruomenės nariai įsipareigoja aktyviai palaikyti Lopšelio- darželio siekius, garbingai atstovauti Lopšelį-darželį, etiškai elgtis, tinkamai reprezentuoti jo vardą Lietuvoje ir užsienyje.
3. Puoselėti pagarbius savitarpio santykius su kiekvienu bendruomenės nariu.
4. Vadovautis skirtingų lyčių lygybės principu, būti tolerantiškiems kitokiai nuomonei, kitų tautybių, rasių, religinių bei politinių įsitikinimų atstovams.
5. Konfliktinėse situacijose išklausyti visų pusių argumentus ir ieškoti objektyviausio

sprendimo.

1. Lopšelio-darželio administracija, pedagogai ir personalas turi būti atsakingi už

sklandų Lopšelio-darželio darbą, savo veikloje vadovautis bendruomenės interesais, vengti viešųjų ir privačių interesų konflikto.

1. Gerbti ir aktyviai prisidėti, puoselėjant esamas ir kuriant naujas bendruomenės

tradicijas.

# V. SKYRIUS

**PAGRINDINĖS ADMINISTRACIJOS ETIKOS NUOSTATOS**

1. Lopšelio-darželio vadovas užtikrina priimamų sprendimų ir veiksmų viešumą ir, jei reikia, pateikia priimamų sprendimų motyvus.
2. Teikia reikiamą informaciją pavaldiems darbuotojams ar kitiems bendruomenės nariams (apie darbuotojų pareigas, teises, galimus padarinius ir kt.)
3. Teisingai, tolygiai paskirsto darbą ar atskiras užduotis pavaldiniams.
4. Teisingai, išsamiai nagrinėja pavaldžių darbuotojų ar tėvų pasiūlymus, geba teisingai ir taktiškai atmesti neteisėtus prašymus.
5. Nesinaudoja asmeniniais tikslais Lopšelio-darželio nuosavybe ar materialiniais bei finansiniais resursais.
6. Naudoja suteiktas galias ginti bendruomenės interesus.

# VI. SKYRIUS

# PAGRINDINĖS MOKYTOJŲ ETIKOS NUOSTATOS

1. Objektyviai, remiantis pagrįstais kriterijais, vertina kitų darbus ir pastangas, atskleidžia nepanaudotas galimybes, kolegiškai pataria ir padeda vieni kitiems.
2. Siekia aukštesnės kompetencijos pedagoginiame darbe, domisi savo srities mokslo naujovėmis.
3. Puoselėja pagarbius santykius su kiekvienu bendruomenės nariu bei su savivaldos institucijomis.
4. Objektyviai ir teisingai vertina ugdytinių žinias.
5. Supranta, jog akademinę etiką pažeidžia:
	1. nesąžininga profesinė konkurencija tarp kolegų, dalyvavimas negarbinguose sandoriuose, visiems mokytojams skirtos informacijos slėpimas, eskaluojami smulkmeniški konfliktai bei intrigos;
	2. mokytojo nepagarbus atsiliepimas apie kolegos pedagoginius gebėjimus, asmenines savybes;
	3. kai paviešinama ar viešai aptarinėjama konfidenciali informacija apie kolegas, Lopšelį- darželį;
	4. kai toleruojamas akademinis nesąžiningumas;
	5. suteikiant kvalifikacinę kategoriją, apdovanojimą ar teikiant apdovanojimui, atliekant kolegos veiklos vertinimą, turi būti remiamasi tik dalykišku darbo vertinimu bei profesinėmis pretendento savybėmis, o ne asmeniniu ar politiniu aspektu;
	6. atsiradus tarpusavio santykiuose konfliktinėms situacijoms, elgtis tolerantiškai, atvirai, objektyviai ir savikritiškai. Išklausyti visų pusių argumentus ir ieškoti objektyviausio sprendimo;
6. Supranta, jog akademinei laisvei prieštarauja:
	1. nepakantumas kitokiai kolegų nuomonei bei argumentuotai kritikai;
	2. teisės atsakyti į kritiką ar kaltinimus ignoravimas;
	3. mokytojų ir ugdytinių tėvų išsakomos nuomonės apie priimamus reikšmingus bendruomenei sprendimus sąmoningas ribojimas arba ignoravimas;
	4. asmeninio pobūdžio informacijos iš mokytojų, ugdytinių grupių diskusijų naudojimas kaip mokymo ar tyrimo medžiagos.
7. Tausoja ir atsakingai naudoja lopšelio-darželio turtą, mokymo priemones, taupiai naudoja valstybės, rėmėjų lėšas vykdant įstaigos tikslus, uždavinius ir prisiimtus įsipareigojimus. Šią nuostatą pažeidžia:
	1. lopšelio-darželio materialinių bei finansinių išteklių naudojimas politinei veiklai, privačiam verslui ar asmeninių poreikių tenkinimui;
	2. piktnaudžiavimas lopšelio-darželio ištekliais vykdant projektus;
	3. lopšelio-darželio nuosavybės niokojimas – dėl piktavališkumo arba dėl aplaidumo.

# VII. SKYRIUS

# PERSONALO DARBUOTOJŲ ETIKOS NUOSTATOS

1. Lopšelio-darželio personalas supranta, kad darbo etiką pažeidžia:
	1. netaktiškas elgesys su kolegomis, mokytojais, ugdytiniais;
	2. dalyvavimas negarbinguose sandoriuose, eskaluojami smulkmeniški konfliktai ir intrigos;
	3. nepagarbus atsiliepimas apie kolegos darbą ar asmenines savybes;
	4. kai paviešinama ar viešai aptarinėjama konfidenciali informacija apie kolegas, Lopšelį- darželį.
	5. Pasinaudojimas pareigomis siekiant gauti neteisėtų pajamų sau ir kitiems asmenims arba dėl kitokių paskatų, kaip savivaliavimas;
2. Atsiradus tarpusavio santykiuose konfliktinėms situacijoms, elgtis tolerantiškai, atvirai, objektyviai ir savikritiškai. Išklausyti visų pusių argumentus ir ieškoti objektyviausio sprendimo;
3. Tausoti ir atsakingai naudoti lopšelio-darželio turtą, medžiaginius išteklius, vykdant įstaigos tikslus, uždavinius ir prisiimtus įsipareigojimus.

# VIII. SKYRIUS

# PAGRINDINĖS UGDYTINIŲ, TĖVŲ(GLOBĖJŲ, RŪPINTOJŲ) ETIKOS NUOSTATOS

1. Aktyviai palaikyti Lopšelio-darželio siekius, garbingai atsiliepti, etiškai bei mandagiai elgtis Lopšelyje-darželyje, vykstančiuose renginiuose.
2. Būti nešališkiems ir neturėti asmeninio išankstinio nusistatymo vertinant Lopšelio-darželio veiklą, mokytojų kompetencijas, administracijos darbą.
3. Nepakenkti Lopšelio-darželio reputacijai ir bendriesiems interesams vykdant bet kokią veiklą ir pagal galimybes prisidėti prie Lopšelio-darželio keliamų tikslų įgyvendinimo.
4. Būti tolerantiškiems nuomonėms ir įsitikinimams, pagarbiai elgtis su Lopšelio-darželio bendruomenės nariais ir kitais asmenimis.
5. Skatinti palankią santykių atmosferą klasės tėvų (globėjų, rūpintojų) kolektyve, savitarpio pasitikėjimą, nešmeižti, neapkalbinėti, neįžeidinėti, nedemonstruoti neigiamų emocijų.
6. Objektyviai vertinti Lopšelio-darželio bendruomenės narių ir ugdytinių ugdymo(-si) pasiekimus, veiklą ir elgesį.

# IX. SKYRIUS

# EIKOS KODEKSO PRIĖMIMAS IR ĮGYVENDINIMAS

1. Būtina Kodekso priėmimo sąlyga – viešas pritarimas projektui.
2. Lopšelio-darželio bendruomenė įsipareigoja gerbti Kodeksą ir rūpintis jo veiksmingumu.
3. Kodekso priežiūrą atlieka direktoriaus įsakymu sudaryta Lopšelio-darželio bendruomenės narių elgesio ir etikos kodekso priežiūros komisija (toliau tekste – Komisija), vadovaudamasi Etikos kodeksu.
4. Komisijos penkis narius trejiems metams tvirtina direktorius. Kandidatus tapti Komisijos nariais siūlo: 3 – Mokytojų taryba, 1 – nepedagoginių darbuotojų susirinkimas, 1- deleguoja direktorius iš administracijos kiekvienam gautam prašymui tirti. Komisijos nariai gali eiti pareigas ne ilgiau kaip dvi kadencijas iš eilės. Komisija dirba vadovaudamasi Kodeksu, kurį tvirtina direktorius. Komisija į posėdžius turi teisę kviesti su svarstomu klausimu susijusius asmenis.
5. Komisijos posėdžiai šaukiami gavus prašymą arba siekiant inicijuoti Etikos kodekso papildymus ar pakeitimus.
6. Komisijos posėdžius šaukia ir jiems vadovauja Etikos komisijos pirmininkas. Jeigu gautas prašymas susijęs su Etikos komisijos pirmininku, posėdį šaukia ir jam vadovauja Komisijos pirmininko pavaduotojas (Komisijos pirmininku ar pavaduotoju negali būti administracijos atstovas).
7. Pažeidimai, dėl kurių kreipiamasi į Komisiją, turi būti įvykę ne anksčiau negu prieš 14 kalendorinių dienų.
8. Prašymai dėl etikos pažeidimų registruojami raštinėje, vizuojami direktoriaus ir įteikiami Komisijos pirmininkui. Priimami svarstyti tik aiškiai motyvuoti prašymai. Anoniminiai prašymai nesvarstomi.
9. Komisija privalo išnagrinėti gautą prašymą, priimti sprendimą ir raštu (pasirašytu Komisijos pirmininko) atsakyti prašymą pateikusiam ar suinteresuotam asmeniui ne vėliau kaip per 20 darbo dienų nuo prašymo gavimo dienos. Komisija prašymo išnagrinėjimo terminą gali pratęsti motyvuotu sprendimu. Komisijos raštiški atsakymai registruojami raštinėje.
10. Bendruomenės narys, dėl kurio gautas prašymas, yra informuojamas apie jo turinį ir pateikia raštu paaiškinimus per 5 darbo dienas nuo informavimo dienos.
11. Bendruomenės narys turi teisę dalyvauti Komisijos posėdyje, kuriame svarstomas su juo susijęs prašymas ar informacija.
12. Komisijos nariai privalo laikytis konfidencialumo ir neskleisti informacijos apie tiriamą medžiagą, kol atliekamas tyrimas.
13. Komisijos sprendimai yra teisėti, jei posėdyje dalyvauja ne mažiau kaip 3 Komisijos nariai. Nedalyvaujant pirmininkui, Komisijai vadovauja pirmininko pavaduotojas.
14. Komisijos sprendimai priimami balsų dauguma. Jeigu posėdyje dalyvaujančių narių balsai pasiskirsto po lygiai, lemiamas yra Komisijos pirmininko balsas.
15. Kodeksas negali numatyti visų nepagarbos pripažintoms profesinėms vertybėms atvejų, todėl Komisija, nagrinėdama konkrečius prašymus dėl nederamo elgesio Kodekse nenumatytais atvejais, turi spręsti, ar konkretus poelgis nesuderinamas su profesinės etikos vertybėmis, ar gali būti toleruojamas.
16. Komisija, nusprendusi, kad svarstyto asmens elgesys pažeidė Etikos kodeksą, atsižvelgdama į pažeidimo pobūdį ir laipsnį, turi teisę tokį pažeidimą laikyti darbo pareigų pažeidimu ir taikyti tokias priemones:
	1. taikyti moralinio poveikio priemones (pvz., pokalbis, žodinė pastaba);
	2. pareikalauti iš bendruomenės nario rašytinio paaiškinimo;
	3. raštu įspėti bendruomenės narį apie darbo pareigų pažeidimą, nurodant pakartotinio pažeidimo pasekmes, vadovaujantis DK 58 str. 2 dalimi.

# X. SKYRIUS

# BAIGIAMOSIOS NUOSTATOS

* 1. Kiekvienas Lopšelio-darželio bendruomenės narys privalo savo veikloje vadovautis šio Kodekso normomis.
	2. Kodekso normų pažeidimas laikomas Darbo tvarkos taisyklių pažeidimu.
	3. Lopšelio-darželio bendruomenės narių priimtas Kodeksas skelbiamas viešai Lopšelio- darželio internetiniame puslapyje.